**PRIJEDLOG**

Na temelju članka 9. stavka 2. Zakona o nadzoru državne granice (Narodne novine, br. 83/13 i 27/16), Vlada Republike Hrvatske je na sjednici održanoj 30. ožujka 2020. godine donijela

**U R E D B U**

**o dopunama Uredbe o graničnim prijelazima Republike Hrvatske**

**Članak 1.**

U Uredbi o graničnim prijelazima Republike Hrvatske (Narodne novine, broj 79/13), iza članka 30. dodaju se članci 30.a i 30.b koji glase:

„Članak 30.a

Privremeno se, radi zaštite života i zdravlja pučanstva Republike Hrvatske za vrijeme trajanja epidemije bolesti COVID-19 uzrokovane virusom SARS-CoV-2 zatvaraju stalni granični prijelazi za međunarodni promet putnika u pomorskom prometu iz članka 26. ove Uredbe i to:

1. Umag

2. Poreč

3. Rovinj

4. Mali Lošinj

5. Korčula

6. Ubli.

Članak 30.b

Radi zaštite života i zdravlja pučanstva Republike Hrvatske za vrijeme trajanja epidemije bolesti COVID-19 uzrokovane virusom SARS-CoV-2 privremeno se odgađa otvaranje sezonskih graničnih prijelaza za međunarodni promet putnika u pomorskom prometu iz članka 27. ove Uredbe.“.

**Članak 2.**

Ova Uredba stupa na snagu prvoga dana od dana objave u Narodnim novinama.

Klasa:

Urbroj:

Zagreb, 30. ožujka 2020.

PREDSJEDNIK

mr. sc. Andrej Plenković

**O B R A Z L O Ž E NJ E**

Radi zaštite pučanstva Republike Hrvatske od bolesti COVID-19, za vrijeme proglašene epidemije te bolesti, potrebno je zatvoriti stalne granične prijelaze za međunarodni promet putnika u pomorskom prometu iz članka 26. Uredbe o graničnim prijelazima Republike Hrvatske (Narodne novine, br. 79/13.) i to: Umag, Poreč, Rovinj, Mali Lošinj, Korčula i Ubli.

Također, člankom 27. navedene Uredbe određeni su sezonski granični prijelazi za međunarodni promet putnika u pomorskom prometu koji se otvaraju 1. travnja 2020. godine, te je radi naprijed navedenih razloga potrebno odgoditi njihovo otvaranje. Radi se o sljedećim graničnim prijelazima: Umag-ACI Marina, Novigrad, Sali, Božava, Primošten, Komiža, Hvar, Vis, Stari Grad na otoku Hvaru, Vela Luka i Cavtat.